Gandia celebra el sorteig de la campanya de Nadal del comerç de la ciutat
12 gener 2022

## Gandia celebra el sorteig de la campanya de Nadal del comerç de la ciutat12 gener 2022Última actualització: 12 gener 2022

![](../gestion/img/cc4342cd21e33e41b003a824114c7216d8f93504652c7135259d882aab474b81.jpg)  
  

Aquest matí, a les instal·lacions de Foment AIC, ha tingut lloc el sorteig de ‘**La campanya de Nadal del comerç de la ciutat**’. S’han repartit 10 mil euros en més de 40 premis entre els participants de la rifa, que podran gaudir de la seua corresponent prima per comprar als comerços adherits. “_A_ _moltes cases hui tornaran a vindre els Reis Mags. Traure’m les paperetes per associacions i farem un llistat dels premiats_”, ha declarat **Vicenta Ferrer**, regidora de Polítiques Econòmiques i Comerç.

La principal novetat és que, per primera vegada, les quatre associacions de comerciants de Gandia i l’Ajuntament han coordinat esforços per a incentivar el comerç urbà de la ciutat. Per això, a l’acte, juntament amb Ferrer, hi han acudit els representants de les associacions de Centre Històric, **Pedro Izquierdo**; República Argentina. El·líptica, **Luís Vañó**; Corea, **Javier Seguí**; i Roís de Corella, **Julio Cantó**. 

Ferrer ha insistit en que “_des del Departament sempre estarem al costat del xicotet comerç en qualsevol iniciativa que ens proposen i per promocionar el comerç_”. Per altra banda, Izquierdo ha expressat que “_és el resultat_ _de tota la gent de Gandia, dels pobles de la Safor que venen a fer les compres a la nostra zona, al Centre Històric i a la resta de la ciutat. Vull agrair a l’Ajuntament, que ens ha ajudat per tal que la campanya es realitzara de manera conjunta”._

[Documentos adjuntos](../gestion/documentos/296c7bc516f75c91c5ad4e7db9529b527840a79b1a44502d1b3c61dce709aa4d.docx)

[Twittear](https://twitter.com/share)